ایران پرزیدنتی‌نین بیرینجی معاوینی اسحاق جهانگیری، اؤزل سکتورون نفت ایخراج ائتمه‌سی‌نین قارشی‌سینی آچا‌جاق‌لارینی بیلدیریب.
باشکند تهراندا "صنایع و معدن گونو" موناسیبتیله کئچیریلن تدبیرده دانیشان جهانگیری، آمریکا رهبرلیگی‌نین ایرانین نفت ساتیشی و بین الخالق بانک سیستمینده پول ترانسفرینی دایاندیرماغی ایستدیگینی سؤیله‌دی.
اؤلکه‌نین ایچینده اولدوغو وضعیتی "اونسوز دا ایقتیصادی جهت‌دن خسته‌لیک‌لی بیر وضعیت سؤز موضوعسو ایدی." شکلینده دگر‌لندیرن جهانگیری، یئنی دؤورده اؤزل سکتورا اؤنملی وظیفه‌لر دوشدوگونو وورغولاییب.
جهانگیری،
اؤزل سکتور، حاضیردا بورس‌دان گونده 60 مین بوشکا نفت ساتین آلا بیلر. شفاف شکیلده نفت ساتین آلیب ایخراج ائده بیلمه‌سی اوچون ایشلری باشلادیق." دئدی.
آمریکانین تحریم‌لری ایرانین نفت بازاریندا آزاد اولوناجاغی یئری روسیا و سعودی عربیستانی کیمی اؤلکه‌لرین دولدورماسینا دایر جهانگیری،
بو بوش‌لوغو دول‌دورا‌جاق اؤلکه‌لر، ایران خالقینا خیانت ائتمیش اولا‌جاق. ایران خالقی بو خیانتی هئچ بیر زامان اونوتمایا‌جاق‌دیر." شکلینده دانیشدی.
جهانگیری، اؤلکه‌ده درین‌لشن ایقتیصادی بحرانلا موباریزه ائده بیلمک اوچون ایداره ائتمه پیلله‌لری و سیاسی قروپ‌لارین آرا‌لارین‌داکی ایختیلاف‌لاری کنارا قویا‌راق بیرلیک اولما‌لاری لازیم اولدوغونو قئید ائدیب.
